**DĖL ADRESO KEITIMO ROKIŠKIO R. SAV., PANEMUNĖLIO SEN., PANEMUNĖLIO GLŽ. ST.**

2024 m. kovo 13 d. Nr. MV-131

Rokiškis

Vadovaudamasis Lietuvos Respublikos vietos savivaldos įstatymo 3 straipsnio 3 dalimi, 6 straipsnio 27 punktu, 25 straipsnio 5 dalimi, Adresų formavimo taisyklėmis, patvirtintomis Lietuvos Respublikos Vyriausybės 2002 m. gruodžio 23 d. nutarimu Nr. 2092, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 ,,Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“:

1. K e i č i u adresą žemės sklypui su pastatais Rokiškio r. sav., Panemunėlio sen., Panemunėlio glž. st., Ąžuolų g. 5, pagal pridedamą priedą.

2. P a v e d u Panemunėlio seniūnijos seniūnui ne vėliau kaip per 5 darbo dienas nuo šio potvarkio įsigaliojimo dienos duomenis pateikti Adresų registro tvarkymo įstaigai pagal patvirtintą formą.

3. Į p a r e i g o j u Panemunėlio seniūnijos seniūną ne vėliau kaip per 10 darbo dienų nuo Adresų registro tvarkymo įstaigos pranešimo apie įregistruotus ar panaikintus adresus gavimo informuoti gyventojus apie suteiktus, pakeistus ar panaikintus žemės sklypų, kuriuose leidžiama pastatų statyba, pastatų, jų kompleksų, butų, patalpų ar korpusų numerius, paskelbiant priimto potvarkio tekstinę ir grafinę dalis viešai seniūnijos patalpose, savivaldybės interneto svetainėje ir skelbimų lentose (ten, kur jos oficialiai įrengtos).

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas